**Ақмола облысы Қорғалжын ауданы**

**Майшұқыр негізгі мектебі**

**3-сынып**

**Сынып жетекшісі: Балташова**

**Арайлым**

**Режепалиқызы**

**Тақырыбы: Әз- Наурыз құтты болсын!**

**Мақсаты:**  
1.Қазақ халқының ежелден сақталып, атадан балаға мұра етіп қалдырған салт-дәстүрін, наурыз мейрамының мәнін түсіндіру, әрі дамыту және көркейту.  
2.Оқушылардың ойлауын дамыта отыра, ой қиялын, өрісін, іздену негіздерін дамыту.  
3.Оқушыларды ұлтжандылыққа, имандылыққа, инабаттылыққа, халқымыздың салт-дәстүрін қастерлеуге, сақтауға тәрбиелеу.

**Көрнекілік: текемет, төсекше, сырмақ, үстел, тұмар, қобыз, домбыра, қамшы, арқан, асық, сандық, бесік, гүлдер т.б.**

**Ұйымдастыру:**

1. **Қонақтарды күту**
2. **Өлең шумақтар**
3. **Ән: « Наурыз -думан»**
4. **Ұлттық ыдыс, аспаптардан сән үлгісі (ыдыстарды, аспаптарды орындарына қою)**
5. **Ән: «Қазағымның дәстүрлері- ай**
6. **«Шарғы салу» дәстүрі**
7. **Би « Алаш биі»**
8. **Ұлттық ойын**
9. **Бата беру**

**Мұғалім:**  
Бағыма көктемменен еніп едің  
Іздедім шуағыңнан көңіл емін.  
Бір мезгіл жоғалғаным табылғандай  
Шаттанды шашуыңнан төңірегім  
Көркейтсін баспасын да даланы мұң  
Тербетсін табиғатты дана жырың  
Қош келдің төрімізге төрлет бүгін!  
 Құрметті ұстаздар, оқушылар, қонақтар! Бәріміздің көптен күткен Наурызымыз да келді!  
Наурыз тойларыңыз құтты болсын! Ұлыстың Ұлы күні аталған Наурызда еңбектеріңіз өнімді боп, тілектеріңіз қабыл боп, аман-есен тойдан тойға жетіп, ескі ауыртпалықтарыңыз ескі жылда кетіп, жаңа жылда, жаңа үміт, жаңа тіршілікпен, осы ұлыстың ұлы күнінде елімізге, жерімізге Наурызымыз есігін қуанышпен ашсын. Барлық жақсы ниет-тілектеріңіз қабыл болсын! Майшұқыр негізгі мектебінің бінің 3-сынып оқушылар дайындаған **«Әз- Наурыз құтты болсын!»** атты мерекелік кешіне қош келдіңіздер!  
**Мұғалім:**  
Алғашқы құттықтау сөз мектеп директорына беріледі.

**3. Балалардың орындауында өлең жолдары.**

**1-оқушы:**

Уа, жараңдар, жараңдар!

Бәрің бері қараңдар,

Наурыз думан басталды,

Бір сәт зейін салайық.

Ұштасқан оймен мәңгілік

Біздерде бар сан ғұрып,

Ғасырлардан ғасырға

Келе жатқан жаңғырып.

**2-оқушы:**

Күттіріп келген жыл басы,

Бізбен бірге жырлашы.

Елімнің дастарханына

Береке, ырыс сыйлашы.

Ата-бабам тойлаған

Наурызымыз армысың!

**3-оқушы:**

Наурыз тойы тамаша,

Қарсы алайық жаңаша.

Шат- күлкімен қуаныш

Еліме сыйлар жұбаныш.

Бүршік жағып ағаштар

Асық ойнап балалар.

Наурызды жүр қарсыалып,

Жасы үлкен аталар.

**4-оқушы:**

**Наурыз** жылы, жыл басы  
**Наурыз** көже ел асы  
Наурызда бас қосуды  
Тілеу керек осыны  
Наурыз бақыт, жаңа күн  
Көже ішіп қалатын  
Наурызда бас қосуды  
Тілеу керек осыны  
Наурызда шашу шашылды  
Ақ кебеже ашылды  
Тәтті наурыз көжеге  
Тары, уыз қосылды.

**5-оқушы:**

**Наурыз** әлем, **наурыз** құс,  
Сұлу дала, сағым түз.  
Самғай ұшқан қарылғаш,  
Аққу қаздар мамық төс.  
**Наурыз** дала, **наурыз** гүл,  
Тентек сезім, үнсіз тіл.  
Ақ қайыңның аясында айқасқан,  
Балуан білек, қыпша бел.

**6-оқушы:**

Ақтың молаятын, Жарықтың ұзаратын,   
Нұрдың молығатын, Тіршіліктің жаңаратын,   
Өмірдің жаңғыратын, Пейілдің түзелетін,   
Көңілдің кеңитін кезеңі - **наурыз мейрамы** құтты болсын!

**4.Ән: « Наурыз -думан»**

**Мұғалім:**

Наурыз тойы, Наурыз тойы,  
Құтты болсын ағайын.  
Наурыз тойы, Наурыз тойы,  
Келді біздің Жаңа жыл!

**5. Ұлттық ыдыс, аспаптардан сән үлгісі (ыдыстарды, аспаптарды орындарына қою)**

**Ұлттық ыдыстар: астау, тостаған . Ұлттық аспаптар, киім, заттар: шаң қобыз, домбыра,қамшы, сәукеле.**

**Мұғалім:**  
Уа жараңдар, жараңдар!  
Көңілің бар алаңдар  
Ата менен анаң бар   
Үлкен кіші ағаң бар  
Наурыз тойын тойлаймыз  
Бәрің бері қараңдар!

**Ән: «Қазағымның дәстүрлері- ай**

**Көрініс : «Шарғы салу» дәстүрі**

**Шарғы салу** (салт-дәстүр) – ұзатылған қыз өзіне таяу сіңлісіне басына тартатын *орамалын* береді. Бұл «**ендігі кезек сенікі, бақытыңды тап**» деген сөз. Мұны біздің ана тілімізде «**шарғы салу**» - деп атайды. «**Шарғы**» салынған қызға женгелері, замандастары бас қосып келіп, жақсы тілек білдіріп шай ішеді.Шарғы салынған қызға жеңгелері, апалары, жезделері, құрдастары бірге қосылып, шашын тартып, аяқ бөлігінің санын инемен шаншып, ол белгі аяғыңды тіктеп жүр, тайма деген сөз. Жақсы тілектер айтылып, қызды он рет сол жағымен айналдырып, одан кейін он рет оң жағымен айналдырып, шәй ішіп құттықтасады.

**Мұғалім:**  
Аспанымда ақша бұлттар аунайды,  
Наурыз тойы көңілімді баурайды.  
Тебіренген табиғат та мәз мейрам,  
Аңқылдаған қазағымнан аумайды.

**Жіттердің орындауындағы «Алаш биі» қабыл алыңыздар.**

**1-жүргізуші:**

Қош келіпсің, Наурыз!

Арман тойы халықтың,

Қуанышы халықтың,

Құтты болсын қадамың!

Сені тойлап қарсы алып,

Бар әлемге жар салып,

Сәлем бердік біз сізге!

**Ұлттық ойындар: «Арқан тартыс», « қол күрес»**

**Қонақтарды ақ дастарханға шақыру.**

**Бата беру.**

**Мұғалім:**  
Жарқырасын Майшұқыр жеріміз!  
Асып-тасысын байлығымыз, кеніміз  
Ел сүйсініп дәулетіне елімнің,  
Малға толып жатсын барқыт беліміз!

Осымен дайындаған шағын мерекелік концертіміз аяқталды. Келесі Наурызда аман сау кездесуімізге Алла нәсіп етсін. Хош сау болыңыздар!